
Nr. SC 2022-21791/02.09.2022
REFERAT DE APROBARE PRIVIND 
PROIECTUL DE HOTĂRÂRE

privind predarea în custodie către Universitatea de Ştiinţele Vieţii “Regele Mihai I” din Timişoara a 37 arbori cu container
1. Descrierea situației actuale

În anul 2015 au fost achiziționați un număr de 40 de arbori cu container pentru amplasarea  acestora pe domeniul public în zona centrală a Municipiului Timișoara în perioada de vegetație, în perioada de repaos vegetativ fiind păstrați în serele SC Horticultura SA.

În prezent aceștia nu mai sunt amplasaţi pe domeniul public.
Arborii cu container au fost inventariați cu Procesul verbal de inventariere arbori cu container nr. SC 2022-16935/07.07.2022, din cei 40 achiziționați, 3 s-au uscat.

2. Schimbări preconizate și rezultate așteptate

Prin predarea în custodie a acestor 37 arbori cu container, pe perioada sezonului rece (pâna la 15 mai 2023), la Universitatea de Ştiinţele Vieţii “Regele Mihai I” din Timişoara, aceștia vor putea lua măsuri benefice și în timp util pentru asigurarea cerințelor necesare vegetării în condiții optime.

3. Concluzii:
Prin urmare, din punct de vedere tehnic, considerăm oportună promovarea Proiectului de hotărâre privind predarea în custodie către Universitatea de Ştiinţele Vieţii “Regele Mihai I” din Timişoara a 37 arbori cu container şi supunem spre dezbatere şi aprobare Consiliului Local al Municipiului Timişoara proiectul de hotărâre mai sus menționat.

